《题越王楼寄献中丞使君》
唐代·刘暌

朱轩迥压碧烟州，昔岁贤王是胜游。山簇剑峰朝阙远，

水如巴字绕城流。人间物象分千里，天上笙歌醉五侯。

今日登临无限意，同沾惠化自销愁。

作者简介：一作刘骙。生卒年、籍贯皆不详。宣宗大中时，于兴宗为绵州刺史，登越王楼，赋诗寄朝中知友。暌与李渥同为乡贡进士，陪兴宗登眺，并赋诗奉献。事见《唐诗纪事》卷五三。《全唐诗》存诗1首。